
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

' Αρση αναδασώσεως από δασική έκταση 48.000 τετρ. μέτρων 
στη Δυτική πλευρά Υμηττού περιφέρειας των Δήμων Βύρωνα 
και Καισαριανής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Προσδιορισμός χρήσης τεμαχίου αγροκτήματος Ακροποτάμου για 
ανέγερση αποθηκών συγκεντρώσεως γεωργικών προϊόντων 
από το Γ.Π.Σ. Ακροποτάμου, Ν. Καβάλας. 2 

Καθορισμός ορίων, όρων και περιορισμών δόμησης των οικισμών 
α) ΕΓΓΑΡΕΣ ΚΟΙΝ. ΕΓΓΑΡΩΝ, β) ΑΓΙΟΣ ΑΡΣΕΝΙΟΣ 
ΚΟΙΝ. ΑΓΙΟΥ ΑΡΣΕΝΙΟΥ, γ) ΓΑΛΑΝΑΔΟΣ ΚΟΙΝ. ΓΑΛΑ- 
ΝΑΔΟΥ, δ) ΒΙΒΛΟΣ ΚΟΙΝ. ΒΙΒΛΟΥ, ε) ΓΛΙΝΑΔΟ ΚΟΙ- 


ΝΟΤ. ΓΛΙΝΑΔΟΥ της Νήσου Νάξου, στο Ν. Κυκλάδων. 3 

Άρση ασυμφωνίας που υπάρχει στο σχέδιο πόλεως Μυτιλήνης Ν. 
Λέσβου. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4595/83 (1) 

Άρση αναδασώσεως από δασική έκταση 48.000 τετρ. μέτρων στη 
Δυτική πλευρά Υμηττού περιφέρειας των Δήμων Βύρωνα και'Και- 
σάριανής. 

Ο ΝΟΜΑΡΧΗΣ ΔΙΑΜ. ΑΝΑΤΟΛ. ΑΤΤΙΚΗΣ 
’ Εχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως» όπως αυτές τροποποιήθηκαν και συμπληρώθηκαν μεταγενέ¬ 
στερα. 

2. Τις διατάξεις του Ν.Δ. 1147/1972 «περί Διοικήσεως μείζονος 


Πρωτευούσης» όπως αυτές τροποποιήθηκαν και συμπληρώθηκαν με¬ 
ταγενέστερα». 

3. Τις διατάξεις του 711/1972 Β.Δ. «περί ενάρξεως της ισχύος 
διατάξεων τινών του ΝΔ. 1147/1972». 

4. Τις διατάξεις του άρθρου 44 παρ. 3 του Ν. 998/1979 «περί 
προστασίας των δασών και των δασικών εν γένει εκτάσεων της χώ¬ 
ρας». 

5. Την υπ’ αριθ. 160417/1180/8.7.1980 δ/γή του Υπ. Γεωρ¬ 
γίας περί οδηγιών για τις αναδασωτέες εκτάσεις. 

6. Το από 22.7.1917 Β.Δ. (ΦΕΚ 152/1917 Τ.Α.), όπως αυτό 
τροποποιήθηκε και συγχωνεύθηκε αργότερα στην αριθ. 108424/13. 
9.1934 απόφαση του Υπουργού Γεωργίας (ΦΕΚ 133/1934 Τ.Β.) 
με την οποία κηρύχθηκε αναδασωτέα η περιοχή του Λεκανοπεδίου 
Αθηνών. 

7. Τις με αρ. 141109/838/17.2.1981 και 153956/2901/14. 
5.1981 δ/γές του Υπουργείου Γεωργίας με τις οποίες εγκρίθηκε η 
διάνοιξη της λεωφόρου Αλίμου - Καρέα - Κατεχάκη, ως τμήματος 
της Περφ. λεωφόρου Υμηττού, μέσα από τη δασική περιοχή της Δυτι¬ 
κής πλευράς Υμηττού. 

8. Τη με αριθ. 5915/24.10.1983 αναφορά του Δασαρχείου Πε¬ 
ντέλης από την οποία προκύπτει ότι τμήμα της ως άνω λεωφόρου 
εμβαδού 48.000 τετρ. μέτρων περιλαμβάνεται στο ανωτέρω από 22. 
7.1917 Β.Δ. και την 108424/13.9.1984 Υπουργική απόφαση κη- 
ρύξεως αναδασωτέας και με την οποία προτείνεται η άρση της αναδα¬ 
σώσεως απ’ αυτό, αποφασίζουμε: 

Αίρουμε την αναδάσωση από δασική έκταση εμβαδού 48.000 τετρ. 
μέτρων που ανήκει στο Δημόσιο και τη Φιλοδασική ' Ενωση Αθηνών 
και βρίσκεται στην Δυτική πλευρά Υμηττού και στην περιφέρεια των 
Δήμων Βύρωνα και Καισαριανής, όπως αυτή εικονίζεται με τα στοι¬ 
χεία Α-Β-Γ-Δ-Α στο συνημμένο χάρτη που θεωρήθηκε στις 24.10. 
1983 από το Δασάρχη Πεντέλης και προσαρτάται στην παρούσα. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αγ. Παρασκευή, 4 Δεκεμβρίου 1985 

Ο Νομαρχών Διευθυντής 
ΑΘΑΝ. ΓΙΑΝΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 80919/οικ. . (2) 

Προσδιορισμός χρήσης τεμαχίου αγροκτήματος Ακροποτάμου για 
ανέγερση αποθηκών συγκεντρώσεως γεωργικών προϊόντων από 
το Γ.Π.Σ. Ακροποτάμου, Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 

' Εχοντας υπόψη: 

1) Το Ν. 1512/1985 «Περί τροποποιήσεως και συμπληρώσεως 
πολεοδομικών διατάξεων και ειδικότερα το άρθρο 3 αυτού περί καθο¬ 
ρισμού χρήσεων παραχωρουμένων δημοσίων εκτάσεων». 

2) Τη γνώμη της Δ/νσης Γεωργίας Καβάλας που διατυπώνεται 
στο υπ’ αριθ. πρωτ. Γ. 166776/16.4.1985 έγγραφό της και συνο¬ 
δεύεται από τις γνώμες των: 

α) Κοινοτικού Συμβουλίου, β) Ε.Ο.Τ., γ) ΥΠ.Π.Π., δ) Δ/νσης Δα¬ 
σών. 

3) Την υπ’ αριθ. 827919/85/6.2.1985 γνωμάτευση του ΤΠ και 
ΠΕ Νομ. Καβάλας. 


Επειδή το υπόψη αγροτεμάχιο βρίσκεται εκτός σχεδίου μέσα στη 
ζώνη των 500 μ. από τα πρόσφατα καθορισθέντα όρια του οικισμού 
Ακροποτάμου και είναι άρτιο όπως τροποποιήθηκε και συμπληρώ¬ 
θηκε. 

Επειδή η εκπλήρωση των στόχων του Γ.Π.Σ βοηθιέται από την 
ενέγερση κτιριακών εγκαταστάσεων για τη συσκευασία σταφυλιών, 
αποθηκών κλπ, αποφασίζουμε: 

Ότι το υπ’ αριθμ. 2122α αγροτεμάχιο, αγροκτήματος Ακροποτά¬ 
μου με επιφάνεια 4.000 τ.μ. που βρίσκεται να παραχωρηθεί για τις 
ανάγκες του Γ.Π. Συν/σμού Ακροποτάμου είναι κατάλληλο για ανέ¬ 
γερση κτιρίων συσκευαστηρίου σταφυλιών, αποθηκών κλπ. 

Το υπόψη τεμάχιο φαίνεται στο συνημμένο διάγραμμα κλίμακας 
1:5.000 που είναι θεωρημένο από την πρ/νη του ΤΠ και ΠΕ. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Καβάλα, 28 Φεβρουάριου 1986 

Ο Νομάρχης 
Γ. ΜΠΕΛΤΣΙΟΣ 

Αριθ. Τ.Π., οικ. 1096 (3) 

Καθορισμός ορίων, όρων και περιορισμών δόμησης των οικισμών α) 

ΕΓΓΑΡΕΣ ΚΟΙΝ. ΕΓΓΑΡΩΝ. β) ΑΓΙΟΣ ΑΡΣΕΝΙΟΣ ΚΟΙΝ. 

ΑΓΙΟΥ ΑΡΣΕΝΙΟΥ, γ) ΓΑΛΑΝΑΔΟΣ ΚΟΙΝ. ΓΑΛΑΝΑΔΟΥ, δ) 

ΒΙΒΛΟΣ ΚΟΙΝ. ΒΙΒΛΟΥ, ε) ΓΛΙΝΑΔΟ ΚΟΙΝΟΤ. ΓΛΙΝΑΔΟΥ 

της Νήσου Νάξου, στο Ν. Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυ¬ 
τών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη 
οικισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υπο¬ 
δείξεις των σχετικών προδιαγραφών του Υ.Χ.Ο.Π. 

4. Τα πληθυσμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την απόφαση της Κοινότητας Εγγαρών Νο 24/85 και τη γνω¬ 
μοδότηση του Συμβουλίου Χ.Ο.Π, αρ. 128/85. 

6. Την απόφαση της Κοινότητας Αγ. Αρσενίου Νο 28/85 και τη 
Γνωμοδότηση του ΣΧΟΓΙ αρ. 99/85. 

7. Την απόφαση της Κοινότητας Γαλανάδου Νο 36/85 και τη 
γνωμοδότηση του ΣΧΟΠ, αρ. 96/85. 

8. Γην απόφαση της Κοινότητας Βίβλου Νο 24/85 και τη γνωμο¬ 
δότηση του ΣΧΟΠ αρ. 82/85. 

9. Γην απόφαση της Κοινότητας Γλινάδου Νο 34/85 και τη γνω¬ 
μοδότηση του ΣΧΟΠ αρ. 122/85, αποφασίζουμε: 

1. Κατατάσσουμε τους παρακάτω οικισμούς στις κατηγορίες: 

α) Οικισμός Εγγάρων: Ενδιαφέρων, Στάσιμος, Συνεκτικός, Μι¬ 
κρός. 

β) Οικισμός Αγ^ Αρσενίου: Ενδιαφέρων, φθίνων, Συνεκτικός, Με¬ 
σαίος. 

γ) Οικισμός Γαλανάδου: Ενδιαφέρων, Φθίνων, Συνεκτικός. Με¬ 
σαίος. 

δ) Οικισμός Γλινάδου: Ενδιαφέρων, Φθίνων, Συνεκτικός, Με¬ 
σαίος. 

ε) Οικισμός Βίβλου: Ενδιαφέρων, Φθίνων, Συνεκτικός, Μεσαίος. 

2. Καθορίζουμε τα όρια των οικισμών. 

Α) ΑΓΓΑΡΩΝ Ν. Νάξου. 

Β) ΑΓ. ΑΡΣΕΝΙΟΥ Ν. Νάξου. 

Γ) ΓΑΛΑΝΑΔΟΥ Ν. Νάξου. 

Δ) ΓΛΙΝΑΔΟΥ Ν. Νάξου. 

Ε) Βίβλου Ν. Νάξου, όπως αυτά φαίνονται στις συνοδευτικές αερο¬ 
φωτογραφίες της παρούσας απόφασης με κλίμακα 1:2.500 περίπου 
που αποτελεί αναπόσπαστο μέρος της απόφασης αυτής και συντά¬ 
χθηκε βάσει στοιχείων μελετών και επιτόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 


Α. Γενικοί όροι Δόμησης: 

Α1. Εντός των ορίων των οικισμών ισχύουν οι γενικοί όροι δόμη¬ 
σης που προβλέπονται από το Π.Δ. της 24.4.85 ΦΕΚ 181 Δ/3.5. 
1985 και για τους οικισμούς: αρτιότητα γηπέδου 1.000 Τ.Μ (χίλια 
τετρ. μέτρα). 

Α2. Κατά παρέκκλιση εντός των ορίων θεωρούνται άρτια τα οικό¬ 
πεδα με όποιο εμβαδόν είχαν στις 3.5.1985 ημέρα δημοσίευσης του 
από 24.4.1985 Π. Δ/τος. 

Β. Ειδικοί όροι Δόμησης: 

01. Επικάλυψη (τρόπος): Δώμα. 

Υλικό: μπετόν. 

Χρώμα: λευκό ή γκρι. 

Β2. Όψεις - κύρια και λοιπές όψεις. 

Εμφανή υλικά:σοβάς ή Πέτρα. 

Χρωματισμός: Λευκό για το Σοβά. 

Β3. Εξώστες: ανοιχτοί. 

Θέση: όροφος. 

Πλάτος: 1,00 μ. Μ ΑΧ (όχι συνεχείς για τους προβόλους) επιτρέπε¬ 
ται το στεγάδι στο ισόγειο. 

Β4. Στηθαία ή κιγκλιδώματα. 

Α) Δώματος χτισμένο χρώμα λευκό. 

Β) Εξώστη. 

Γ) Βεράντα: Χτισμένο λευκό (σοβάς). 

Β2) Πρόβολος: Κιγκλίδωμα ξύλινο. 

Γ) Σκάλα: Χτισμένο λευκό. 

Β5. Ανοίγματα — εξωτερικά α) (αναλογία στο σύνολο όψεων) 
(12%) όταν προτείνονται βιοκλιματικές λύσεις το ποσοστό εγκρίνεται 
από την ΕΕΑΕ. 

Επιτρέπεται το οριζόντιο ή τοξωτό πρέκι. 

Β6. Κουφώματα — εξωτ. (τύπος): ταμπλαδωτά, Περσιδωτά, Καρ¬ 
φωτά, αποκλείονται τα εξωτερικά συρόμενα παραθυρόφυλλα. 

Υλικό: ξύλο. 

Χρώμα: μπλέ — πράσινο — καφέ καφεκόκκινο. 

Β7. Περίφραξη (τύπος): χαμηλός μανδρότοιχος. 

Υλικό: εμφανής λιθοδομή ή λευκός σοβάς για το χτισμένο τμήμα. 

Γ. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας, ώστε 
να εξασφαλίζεται η συνέχεια των υπαρχόντων Κοινόχρηστων χώρων 
και η δημιουργία νέων κοινόχρηστων χώρων, σύμφωνα με τα οριζό¬ 
μενα στις διατάξεις της παρ. 1 του άρθρου 6 του από. 24.4.1985 Π. 
Δ/τος. 

β) Να εξασφαλίζεται οπωσδήποτε η συνέχεια των υφιστάμενων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4. 
1985 (ΦΕΚ 181Δ/3.5.1985). 

Η παρούσα απόφαση με το σχεδιάγραμμα οριοθέτησης του οικι¬ 
σμού που τη συνοδεύει να δημοσιευθεί στην Εφημερίδα της Κυβερνή- 
σεως. 

Ερμούπολη, 13 Φεβρουάριου 1986 

Η Νομάρχης 
ΕΛΙΣΑΒΕΤ ΓΙΑΠΑΖΩΗ 


















>ΠΕΡ0ΑΛΑΟΝΤΟΕ ΧΟΡσΤΑ0ΑΙάΔ£ 

Α^ΝΣΗ ΧΠΡΟΤΑ-ΙΑΓ ΤΜί-ΜΑ ΠΟΕΟΑΟΜΑΙ ΕΥΡΟΥ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π. 294 (4) 

Άρση ασυμφωνίας που υπάρχει στο σχέδιο πόλεως Μυτιλήνης Ν. Λέ¬ 
σβου. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1) Τις διατάξεις του από 18 Οκτ. 1925 Π.Δ/τος «περί τρόπου 
διορθώσεως ασυμφωνιών υφισταμένων μεταξύ του σχεδίου και επί του 
εδάφους εφαρμοσθέντος τοιούτου». 

2) Το άρθρο 2 του από 10 Μαΐου 1958 Δ/τος (τρόπος Άρσεως 
υφισταμένων Ασυμφωνιών). 

3) Το από 1934 εγκεκριμένο σχέδιο διανομής προσφυγικού συνοι¬ 
κισμού Αγ. Κυριακής Μυτιλήνης. 

4) Το τοπογραφικό διάγραμμα του πολ/κοϋ μηχανικού Δημ. Γιάν- 
ναρου στο οποίο εμφανίζεται η εν τοις πράγμασι κατάσταση. 

5) Το 832/16.1.1985 έγγραφο του Δήμου Μυτιλήνης. 


6) Την 1/12.2.1986 πράξη γνωμοδότησης του ΣΧΟΠ. Ν. Λέ¬ 
σβου, υπέρ της προτεινόμενης διορθώσεως του ρυμοτομικού σχεδίου, 
όπως αυτή απεικονίζεται στο συνημμένο τοπογραφικό διάγραμμα, 
αποφασίζουμε: 

Αίρουμε την ασυμφωνία που υπάρχει μεταξύ Ρυμοτ. Γραμμών. 
Καθορίζουμε τη μετατόπιση της Ρ.Γ. από ΑΒ στην Α'Β'. 

Η μετατόπιση αυτή δε δημιουργεί ιδιοκτησιακά προβλήματα (ρυ¬ 
μοτομήσεις κλπ.) οιλλά αντίθετα επιλύει υπάρχον πρόβλημα. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Μυτιλήνη, 14 Φεβρουάριου 1986 

Ο Νομάρχης 
Ν. ΣΗΦΟΥΝΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



